Motorfees op Kyalami is terug!Die Suid-Afrikaanse motorfees vind vanjaar van 26 tot 28 Augustus by die Kyalami-renbaan in Gauteng plaas. Vanjaar se fees sal motorfanatici die geleentheid gee om vinnige rondtes in hul gunstelingmotors te doen, ŉ Formule 1-demonstrasie te sien, supermotorfietse in aksie te sien tydens die Sunbet ZX10R-meestersbeker en skouers te skuur met die legendes van die negeuur-uithouren. Hier is ŉ lys van die vervaardigers wat op die fees verwag kan word: Abarth Alfa Romeo Chery Citroën Fiat Jeep Mercedes-Benz Mopar Opel Peugeot Suzuki Toyota Volvo “Die geleentheid voorsien in die behoeftes van die tradisionele petrolkop, die gesin wat na ŉ buitelug-pretdag op soek is, motorkopers en diegene wat ŉ luukse handelsmerk in gedagte het,” sê Judy Maharaj, direkteur van die motorfees. Kaartjies kos R250 per volwassene en R50 vir kinders tussen drie en 12 jaar oud. Kaartjies is hier beskikbaar.